text: 49-årig knivstikker fængslet i fire uger
  17 december 2014 kl. 12.52
  Den 49-årige mand fra Esbjerg, der tirsdag aften stak en 29-årig mand flere gange med en kniv, er blevet varetægtsfængslet i fire uger.
  Den 49-årige blev anholdt i forbindelse med tumult i en lejlighed på Gl. Vardevej i Esbjerg tirsdag aften, hvor han en 29-årig mand var blevet stukket flere gange med en kniv.
  Den 49-årige har erkendt at have stukket den 29-årige mand flere gange med en kniv, og ved grundlovsforhøret i dag blev han sigtet for grov vold og blevet fængslet i fire uger, oplyser Syd- og Sønderjyllands Politi i en pressemeddelelse.
  Grundlovsforhøret foregik for lukkede døre.
  Ifølge Syd- og Sønderjyllands Politi er ofrets tilstand stabil.
  49-årig mand fra Esbjerg fængslet 4 uger for knivstikkeri. Offeret er i stabil tilstand Læs: http://t.co/nbcH1Jw1UC #politidk
  
  